נארוטו
תקציר העלילה > חלק א' - נארוטו

הסדרה מתחילה 12 שנים לפני תחילת העלילה במתקפה של מפלצת אימתנית שד השועל בעל תשעה זנבות ״הקיובי״ את כפר קונוהא שנמצא בארץ האש. ההוקאגה (מנהיג הכפר) הרביעי חותם את הקיובי בתוך גופו של נארוטו ובכך מציל את הכפר מהרס אך נהרג. נארוטו גדל בלי לדעת שבתוך גופו חיה מפלצת השועל, הסדרה מתמקדת בעלילותיו של נארוטו עם חברי הצוות שלו ובמסעו להפוך להוקאגה (מנהיג הכפר). הנבל המרכזי של חלק זה בסדרה הוא אורוצ'ימרו, אשר ערק מהכפר לפני שנים רבות.
עלילת הסדרה מתמקדת בנארוטו אוזומקי אשר כעת הוא נער בן 12. תושבי הכפר, הן המבוגרים והן הילדים, נוהגים להתייחס אליו בחוסר כבוד או להתעלם ממנו בשל אמונתם שהוא המפלצת שכמעט והשמידה בעבר את הכפר. עקב צו של ההוקאגה השלישי האוסר לדון באירועים הקשורים למתקפה של המפלצת, נארוטו לא ידע דבר על המתקפה ולא יודע כי המפלצת חתומה בתוכו. למרות היחס הקר וההתעללות הרבה שעבר מצד תושבי הכפר, נארוטו לא נכנע לייאוש והתחיל לבעור בו הרצון להפוך להוקאגה הבא של הכפר ושכל הכפר יכיר בו.
השלבים בכדי להפוך לנינג׳ה הם לסיים את אקדמיית הנינג׳ות ולקבל את דרגת ה״גנין״, לאחר שנארוטו נכשל במבחן האקדמיה להפוך לגנין, אחד ממורי האקדמיה הנינג'ה מיזוקי משכנע את נארוטו לגנוב מגילה חזקה המכילה טכניקות נינג׳ה סודיות של הכפר בטענה שאם יצלח לבצע טכניקה מהמגילה יעניקו לו את דרגת הגנין, לאחר שנארוטו גנב את המגילה מיזוקי מנסה להרוג אותו אך אירוקה מורה אחר מהאקדמיה מגן על נארוטו בגופו, מיזוקי מגלה לנארוטו את האמת שבתוכו חתום שד השועל וכי זאת הסיבה שתושבי הכפר מפחדים ומתרחקים ממנו, בסערת רגשות נארוטו מצליח להשתמש בטכניקה חזקה וסודית מהמגילה ומנצח את מיזוקי, אירוקה שהיה עד להכל מעניק לו את התור ״גנין״.
לאחר שנינג׳ה צעיר מסיים את האקדמיה הוא משובץ לצוות של 3 אנשים ומעליהם נינג׳ה ותיק שמדריך, מאמן ויוצא איתם למשימות השונות בהתאם לדרגתם. הנינג'ות מחולקות ל3 דרגות שונות- גנין, צ'ונין, ג'ונין. נארוטו מצטרף לצוות 7, בראשותו של הג'ונין האטאקה קאקאשי ואיתו בצוות הגנינים סאסקה אוצ'יהא וסאקורה הארונו. העלילה עוקבת אחר משימותיו השונות של הצוות והצמיחה וההתפתחות האישית של נארוטו ויתר חברי הצוות שלו.
לאחר משימות חשובות שונות, כולל משימה גדולה וחשובה במיוחד בארץ הגלים, קאקאשי מאפשר לצוות 7 להשתתף ב"בחינות הצ'ונין", אשר מטרתן לסנן ולבחור את הגנינים המיומנים ביותר שיתקדמו לדרגת הנינג׳ה הבאה (צ'ונין), ובכך יוכלו לקחת על עצמם משימות קשות יותר.        בחלק זה של העלילה נארוטו פוגש נינג'ה בשם ג'יראייה אשר מאמן אותו ומשמש כמורה עבורו. במהלך הבחינות, אנו מכירים נינג׳ות מכפר החול, בדומה לנארוטו גם בכפר החול יש נער שחתומה בתוכו מפלצת- גאררה. בחלק הסופי של מבחני הצ'ונין הכפר מותקף על ידי אורוצ'ימרו. אורוצ'ימארו מובס לבסוף על ידי ההוקאגה השלישי אך מצליח לברוח, בעוד שההוקאגה השלישי  מקריב את חייו כדי לזמן את "אל המוות" במטרתו להביס את אורוצ'ימארו.
יועצי הכפר שצריכים למנות הוקאגה חדש פונים לג'יראייה שיקבל על עצמו את התפקיד, אבל הוא מסרב לקבל את התפקיד על עצמו ומחליט לחפש יחד עם נארוטו את טסונאדה, אשר שלושתם היו בעבר בצוות של אורוצ'ימארו, לדעתו צהיא יותר מתאימה ממנו להיות ההוקאגה הבא.          בדרכם הם מותקפים על ידי אורוצ'ימארו ונלחמים בקרב עז, אך לבסוף הם מחזירים את טסונאדה לכפר והיא הופכת להוקאגה החמישית של הכפר.
אורוצ'ימארו חומד ביכולתיו של סאסקה, אשר הוא השורד היחיד משבט הנינג'ות האגדי "אוצ'יהא" אשר נרצחו כולו בידי אחיו של סאסקה. בשל כך אורוצ'ימארו שולח שליחים שינסו לשכנע את סאסקה לערוק ולהצטרף לכוחותיו. סאסקה, המבקש להתחזק על מנת לנקום באחיו, נענה להזמנה. בניסיון למנוע את עריקתו מהכפר של סאסקה, טסונאדה ההוקאגה החדשה שולחת את נארוטו וצוותו במטרה להשיב את סאסאקה, אך הם לא מצליחים לשכנע או להכריח אותו לחזור. נארוטו לא מוותר על סאסקה - נארוטו מחליט בהמשך לצאת למסע אימונים מחוץ לתחום הכפר על מנת לקבל הכשרה מג'יראייה בכדי להכין את עצמו לאתגרים שבפתח.